Në SHBA shtohen rastet e lindjeve me mami në shtëpi
Në Shtetet e Bashkuara, profesioni i mamisë filloi të zhdukej me shtimin e numrit të mjekëve dhe spitaleve në vend
Këto janë tingujt e një revolucioni në traditën amerikane. Një mami po i bën vizitë Karen Kramer, e cila kanë në plan të lindë në shtëpi. Dikur kjo ishte një zgjedhje e pazakontë në Shtetet e Bashkuara. Zonja Kramer i lindi dy fëmijët e parë në një mënyrë më tipike, në spital me ndihmën e mjekut. Por kur lindi fëmijën e dytë, tregon Karen, infermieret ia morën fëmijën dhe nuk e pa për 3 orë. Ajo thotë se foshnja nuk kishte probleme, por infermieret ishin tepër të zëna dhe s’patën kohë ta sillnin fëmijën: Kjo përvojë bëri që Karen të zgjedhë këtë radhë lindjen në shtëpi me ndihmën e mamisë. Ky s’është rast i veçuar. Çdo vit në Shtetet e Bashkuara ka rreth 50 mijë lindje të tilla. Vetëm 1 për qind e lindjeve realizohen jashtë spitalit, por lindjet në shtëpi po shtohen me ritme rreth 3 për qind në vit. Mamia Mary Anne Richardson thotë se nuk i përballon dot të gjitha kërkesat: Kjo mami ndihmoi Amy Hamiter të lindte fëmijën e vogël. Zonja Hamiter thotë se njerëzit tronditen kur mësojnë se ajo ka lindur në shtëpi, pa mjek: Dr. Mavis Schorn po përpiqet t’i ndryshojë këto perceptime. Ajo drejton një program për kualifikimin e mamive në Universitetin Vanderbilt në Tenesi. Dr. Schorn thotë se shumë amerikanë vazhdojnë ta konsiderojnë lindjen si diçka të frikshme, si një ndërlikim mjekësor dhe jo si një proces i natyrshëm: thotë mjeku. Dr. Schorn thotë se lindjet në shtëpi janë po aq të sigurta sa ato në spital dhe se komplikacionet e rrezikshme për jetën në lindjet në shtëpi janë të rralla. Por ndërlikimet e papritura përfundojnë shpesh në spital. Kolegji Amerikan i Mjekëve Obstetër i cilëson lindjet në shtëpi si diçka që po konsiderohet e modës, por që shoqërohet me rrezik dhe thotë se përqindjet e vdekjes së foshnjës janë shumë më të larta në lindjet në shtëpi. Por organizatat e mamive e hedhin poshtë këtë deklaratë. Megjithatë, në 10 shtete amerikane lindja me mami është ende e paligjshme. Por Amy Hamiter është shumë e vendosur në bindjen e saj. Ajo përpiqet të bindë gra të tjera që ta provojnë këtë alernativë për lindje: Mjekët paralajmërojnë se lindjet në shtëpi janë të përshtatshme për gra që s’kanë probleme shëndeti dhe që në lindjet e mëparshme nuk kanë pasur komplikacione. Si në rastin e Karen Kramer, e cila me ndihmën e mamisë, lindi në shtëpi fëminë e tretë, një vajzë të pagëzuar Stella Grace.